Diari Oficial de la Generalitat Valenciana


Sumari del DOGV 7007, del 19-04-2013 (2013/3795)

RESOLUCIÓ de 18 d'abril de 2013, de la Direcció General de Recursos Humans, per la qual es convoquen els processos del Pla d'Ordenació del Personal per a l'Assignació de Recursos Humans a les Oficines Prop, aprovat per l'Acord del Consell de 28 de març de 2013.
---------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7007

Data del DOGV
:   19-04-2013

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2013/3795


Data del document
:   18-04-2013

Organisme emissor
:   Conselleria d'Hisenda i Administració Pública

Tipus de document
:   Resolució

Anàlisi jurídica

 Descriptors 

:   * Conselleria d'Hisenda i Administració Pública
    * concurs administratiu

RESOLUCIÓ de 18 d'abril de 2013, de la Direcció General de Recursos Humans, per la qual es convoquen els processos del Pla d'Ordenació del Personal per a l'Assignació de Recursos Humans a les Oficines Prop, aprovat per l'Acord del Consell de 28 de març de 2013. [2013/3795]
Amb data 28 de març de 2013, el Consell va adoptar l'acord pel qual es va aprovar el Pla d'Ordenació del Personal per a l'Assignació de Recursos Humans a les Oficines Prop de la Generalitat, acord que va ser publicat en el Diari Oficial de la Comunitat Valenciana, número 6994, de 2 d'abril de 2013.
La clàusula quarta del dit acord disposa que la Direcció General de Recursos Humans dictarà una resolució en què convoque els processos d'adscripció inclosos en este.
Per això, fent ús de les atribucions conferides a esta Direcció General de Recursos Humans per l'article 39 del Decret 20/2013, de 25 de gener, del Consell, pel qual s'aprova el Reglament Orgànic i Funcional de la Conselleria d'Hisenda i Administració Pública, resolc:
Primer
Convocar el procés d'assignació d'efectius a les oficines Prop de la Generalitat, per mitjà de l'adscripció de personal i de llocs de treball corresponents a les oficines Prop que, en nombre i localitat, s'indiquen en l'annex II d'esta resolució.
Segon
Aprovar les bases que figuren en l'annex I i que regiran esta convocatòria.
Esta resolució posa fi a la via administrativa. De conformitat amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com amb el que disposen els articles 8, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, les persones interessades podran interposar recurs de reposició, amb caràcter potestatiu, davant de l'òrgan que ha dictat esta resolució, en el termini d'un mes comptador des de l'endemà de la publicació. Alternativament, si no es recorre en reposició, podrà interposar-se directament recurs contenciós administratiu davant del Jutjat Contenciós Administratiu de la ciutat de València, o d'aquell en la circumscripció del qual tinga la persona recurrent el seu domicili, en el termini de dos mesos comptadors des de l'endemà de la publicació d'esta resolució.
València, 18 d'abril de 2013.- La directora general de Recursos Humans: Ana Brugger Navarro.
ANNEX I
Bases de la convocatòria
La participació en este procediment tindrà caràcter voluntari en la primera fase, i forçós en la segona.
I. Fase voluntària
Primera. Participants
Podrà participar en este procés el personal funcionari de carrera de l'Administració de la Generalitat del grup D, sector administració general, que es trobe en alguna de les condicions següents:
1) Personal funcionari de carrera del grup D, administració general, que siguen titulars d'un lloc de treball amb destí definitiu amb denominació auxiliar d'informació, auxiliar de gestió o auxiliar de servicis, amb complement específic E005 i E015, ja es troben en comissió de servicis en un altre lloc o ocupant el lloc de treball de què són titulars.
2) Personal funcionari de carrera del grup D, administració general, que no siguen titulars d'un lloc de treball i es troben en adscripció provisional en llocs de treball classificats del grup D, sector administració general, auxiliar d'informació, auxiliar de gestió o auxiliar de servicis, amb complement específic E005 i E015, que es troben vacants.
3) Personal funcionari de carrera del grup D, administració general, que no estiga en actiu en el dit grup de classificació i sector, i sol·licite el reingrés a este en llocs de treball amb complement específic E005 i E015, i amb denominació auxiliar d'informació, auxiliar de gestió i auxiliar de servicis.
4) Personal funcionari interí d'urgència que ocupe un lloc de treball vacant, classificat com a grup D, sector administració general, auxiliar d'informació, auxiliar de gestió o auxiliar de servicis, amb complement específic E005 i E015, que no es trobe adscrit a centres docents, centres SERVEF d'ocupació, centres de formació i inserció professional, centres d'emergències, residències d'atenció a persones majors dependents o amb discapacitat, centres de recepció i acollida de menors, centres de reeducació, menjadors socials, centres especialitzats en atenció a majors i centres d'avaluació i orientació de discapacitats. Queda exclòs el personal que ocupe aquells llocs de treball creats per a l'execució de programes de caràcter temporal i de duració determinada que responguen a necessitats no permanents de l'administració, així com els creats per un excés o acumulació de tasques, de caràcter excepcional i circumstancial.
Segona. Presentació de sol·licituds
1. El model de sol·licitud de participació s'ajustarà al que figura en l'annex III d'esta resolució, que es troba també disponible en la pàgina web de la Generalitat (, guia Prop, ocupació pública), i en esta, les persones sol·licitants faran constar l'oficina Prop sol·licitada, o, si és el cas, les oficines Prop per orde de preferència, i indicaran la documentació que, si és el cas, aporten.
La dita sol·licitud haurà de presentar-se en el termini de 15 dies hàbils comptats des del següent al de la publicació d'esta resolució en el Diari Oficial de la Comunitat Valenciana, en el Registre de la Conselleria d'Hisenda i Administració Pública, en els corresponents registres dels servicis centrals i territorials de les diferents conselleries, o en qualsevol de les oficines públiques a què es referix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Una vegada presentada la documentació en el registre d'entrada, els participants remetran la sol·licitud i, si és el cas, la documentació complementària, en format PDF, a l'adreça de correu electrònic .
2. El personal que participe voluntàriament en este procés d'adscripció podrà desistir per escrit de la seua sol·licitud dins del termini de presentació d'instàncies. Transcorregut el termini indicat, no serà possible el desistiment, per la qual cosa el personal participant quedarà vinculat a la seua sol·licitud i al resultat del procediment.
Tercera. Acreditació de mèrits
S'entendran al·legats i acreditats els mèrits que consten anotats en el Registre de Personal de la Generalitat i que hagen de valorar-se d'acord amb la convocatòria, sense necessitat d'aportar la documentació acreditativa corresponent, de conformitat amb allò que disposa l'article 3.2 del Decret 60/1986, de 19 de maig, del Consell, pel qual s'implanta el Registre de Personal de la Generalitat i es regula el seu funcionament.
Els mèrits que no consten anotats, hauran d'acreditar-se a través de l'aportació de còpia compulsada de la documentació justificativa corresponent abans de la finalització del termini de presentació de sol·licituds. A fi de facilitar la gestió del procediment, la dita documentació haurà de presentar-se en el mateix orde en què estan detallats els apartats del barem indicat en la base quarta.
Quarta. Barem de mèrits de la fase voluntària
1. La valoració dels mèrits es farà de la manera següent:
A) Antiguitat:
Es valorarà a raó de 0,05 punts per cada mes complet de servicis en actiu en les diferents administracions públiques, fins un màxim de 9 punts. A estos efectes, també es computaran els servicis reconeguts a l'empara del que disposa la Llei 70/1978, de 26 de desembre, de Reconeixement dels Servicis Previs en l'Administració Pública.
B) Formació:
1) Titulació acadèmica:
Es valorarà una única titulació acadèmica oficial de superior nivell a l'exigit per a pertànyer al respectiu grup de titulació: 1,5 punts.
2) Cursos de formació i perfeccionament:
Es valoraran els cursos de formació i perfeccionament de duració igual o superior a 15 hores, cursats o impartits per la persona interessada, convocats o homologats per qualsevol centre o organisme oficial de formació de personal empleat públic, fins un màxim de 3 punts, el contingut del qual estiga inclòs en les àrees d'informació i atenció al ciutadà següents:
- Sistema integral multicanal d'atenció al ciutadà.
- Atenció al ciutadà.
- L'administració electrònica.
- Participació ciutadana i gestió d'informació.
- Llei d'Accés Electrònic.
Els cursos seran valorats d'acord amb l'escala següent:
a) De 100 o més hores: 2,00 punts.
b) De 75 o més hores: 1,50 punts.
c) De 50 o més hores: 1,00 punts.
d) De 25 o més hores: 0,50 punts.
e) De 15 o més hores: 0,20 punts.
En cap cas puntuaran els cursos de doctorat i els dels diferents instituts de les universitats quan formen part del pla d'estudis del centre, ni els cursos derivats de processos selectius, de promoció interna o de plans d'ocupació, ni els derivats de processos d'adaptació del règim jurídic del personal a la naturalesa dels llocs que ocupa.
En el supòsit de cursos impartits, estos es valoraran una sola vegada, i no seran susceptibles de ser valorades successives edicions d'un mateix curs.
3) Valencià:
El coneixement del valencià es valorarà fins un màxim de 5 punts, després de l'acreditació prèvia d'estar en possessió del corresponent certificat expedit o homologat per la Junta Qualificadora de Coneixements de Valencià, d'acord amb l'escala següent:
a) Coneixements Orals: 2 punts.
b) Grau Elemental: 3 punts.
c) Grau Mitjà: 4 punts.
d) Grau Superior: 5 punts.
La valoració del coneixement del valencià s'efectuarà puntuant exclusivament el nivell més alt obtingut.
4) Idiomes comunitaris:
El coneixement d'idiomes comunitaris es valorarà fins un màxim de 2 punts, a raó de 0,40 punts per curs, o la seua equivalència segons els plans d'estudi de la manera següent:
A) Ensenyances regulades pel RD 967/1988
- Primer curs Cicle Elemental: 0,40
- Segon curs Cicle Elemental: 0,80
- Tercer curs Cicle Elemental o Certificat Cicle Elemental: 1,20
- Primer curs Cicle Superior: 1,60
- Segon curs Cicle Superior o Certificat Cicle Superior
o Certificat d'Aptitud: 2,00
B) Ensenyances regulades pel RD 1629/2006
Primer curs Nivell Bàsic: 0,40
Segon curs Nivell Bàsic o Certificat de Nivell Bàsic: 0,80
Primer curs Nivell Intermedi: 1,20
Segon curs Nivell Intermedi o Certificat de Nivell Intermedi: 1,60
Primer curs Nivell Superior o segon curs Nivell Superior o
Certificat de Nivell Superior: 2,00
Així mateix, s'assignaran 0,40 punts per cada 12 crèdits d'idioma comunitari, corresponents a un títol oficial expedit per la universitat de llicenciatura en les distintes filologies, o de mestre: especialitat de llengua estrangera, sempre que no es tracte del títol que va servir per a pertànyer al respectiu grup de titulació.
Per a l'acreditació de coneixements d'idiomes comunitaris obtinguts en les escoles oficials d'idiomes, les persones interessades hauran d'aportar el corresponent certificat expedit per la Secretaria de l'escola, i no seran vàlides a estos efectes les paperetes informatives.
2. La puntuació màxima possible a obtindre per tots els apartats serà de 20,5 punts.
Quinta. Valoració de mèrits
Únicament es tindran en compte els mèrits obtinguts, al·legats i acreditats, com a màxim, l'últim dia del termini de presentació de sol·licituds de participació en esta convocatòria, de conformitat amb les bases segona i tercera.
Sexta. Procediment d'adscripció en la fase voluntària
1. L'adscripció es realitzarà per mitjà del sistema previst en la clàusula quinta de l'Acord de 28 de març de 2013, del Consell, pel qual s'aprova el Pla d'Ordenació de Personal per a l'Assignació de Recursos Humans a les Oficines Prop, atenent l'orde següent:
1r) S'adscriurà el personal funcionari de carrera, segons l'orde obtingut del resultat de l'aplicació del barem de la base quarta.
En cas d'empat, s'adscriurà el participant que haja obtingut major puntuació en l'apartat antiguitat; si la dita puntuació fóra també igual, es considerarà l'obtinguda en l'apartat de valencià; si continuara l'empat caldrà ajustar-se a la puntuació obtinguda en cursos de formació, a continuació idiomes i, finalment, titulació. Si persistix l'empat, s'adscriurà per sorteig.
2n) A continuació, es realitzarà l'adscripció del personal funcionari interí sol·licitant de conformitat, així mateix, amb el barem de mèrits. Els empats que pogueren resultar es dirimiran aplicant els mateixos criteris establits en el paràgraf anterior per al personal funcionari de carrera.
2. El resultat de les adscripcions realitzades d'acord amb el número anterior, així com les puntuacions obtingudes en els distints apartats del barem, es posarà de manifest a les persones interessades per mitjà de la publicació en el tauler d'anuncis dels servicis centrals de la Conselleria d'Hisenda i Administració Pública (carrer del Miquelet, número 5, de València), i en els taulers d'anuncis de les direccions territorials de la dita conselleria a Alacant (rambla Méndez Núñez, número 41, Torre Generalitat) i a Castelló (carrer Major, número 78). En l'anunci corresponent es concedirà un termini de 10 dies naturals, a comptar des del següent al de la seua exposició, perquè les persones interessades hi puguen al·legar i, si és el cas, justificar el que estimen pertinent.
Així mateix, s'inserirà en la pàgina web de la Generalitat (), opció Prop, Ocupació pública, a efectes exclusivament informatius.
3. Transcorregut el termini a què es referix l'apartat anterior i vistes les al·legacions presentades, la Direcció General de Recursos Humans dictarà una resolució que es publicarà en el Diari Oficial de la Comunitat Valenciana, i l'esmentada publicació tindrà efectes de notificació a les persones interessades i resoldrà els punts següents:
1r) Les al·legacions i l'adscripció definitiva en la fase voluntària a les oficines Prop.
2n) La data d'incorporació del personal i la de modificació dels llocs de treball, de conformitat amb la clàusula quinta de l'acord, a qui se li haja assignat un centre de destinació en la fase voluntària, a excepció d'aquelles persones que presten servicis en centres docents, centres SERVEF d'ocupació, centres de formació i inserció professional, residències d'atenció a persones majors dependents o amb discapacitat, centres de recepció i acollida de menors, centres de reeducació, menjadors socials, centres especialitzats en atenció a majors i centres d'avaluació i orientació de discapacitats.
3r) L'inici de la fase d'adscripció forçosa, de conformitat amb el que preveuen els punts 2 i 3 de la base sèptima.
II. Fase forçosa
Sèptima. Iniciació del procés d'adscripció forçosa
1. Finalitzada la fase d'adscripció voluntària, s'iniciarà un procés d'adscripció de caràcter forçós per a cobrir les necessitats de personal en:
a) Oficines Prop que no hagueren cobert les seues necessitats d'efectius per mitjà del procés d'adscripció voluntària.
b) Centres docents, centres SERVEF d'ocupació, centres de formació i inserció professional, residències d'atenció a persones majors dependents o amb discapacitat, centres de recepció i acollida de menors, centres de reeducació, menjadors socials, centres especialitzats en atenció a majors i centres d'avaluació i orientació de discapacitats que hagueren perdut efectius com a conseqüència de la resolució de la fase d'adscripció voluntària a l'haver-se adscrit a oficines Prop personal funcionari de carrera que prestava servicis en els dits centres.
2. El nombre de places a cobrir per mitjà d'este procés en cada localitat i centre es farà públic en la resolució a què es referix el punt 3 de la base sexta.
3. En el cas que després de la fase d'adscripció voluntària no hi haguera les necessitats a què es fa referència en el punt 1, no tindrà lloc el procés previst en esta base i en les dos següents, i es passarà directament al que preveu la base deu.
Octava. Criteris per a l'adscripció forçosa
1. Les necessitats seran cobertes, amb caràcter forçós, pel personal que es trobe en les següents circumstàncies i amb l'orde que s'indica:
1r. Personal funcionari interí en lloc vacant que preste servicis en la mateixa localitat de l'oficina Prop que corresponga.
2n. Personal funcionari de carrera en adscripció provisional en lloc vacant en la mateixa localitat de l'oficina Prop que corresponga.
3r. Personal funcionari de carrera titular d'un lloc de treball en la mateixa localitat de l'oficina Prop que corresponga.
4t. En el cas que no hi haja personal en la mateixa localitat, caldrà ajustar-se successivament a les següents localitats més pròximes d'acord amb l'orde d'assignació indicat anteriorment. La distància amb la localitat més pròxima de l'oficina Prop, es determinarà d'acord amb el mapa oficial de carreteres del ministeri competent per raó de la matèria.
2. En cas que hi haja més d'un funcionari o funcionària en la mateixa localitat, s'adscriurà a la persona amb menor antiguitat, i si hi haguera empat, per sorteig.
3. Quan en una mateixa localitat hi haja una oficina PROP i algun o alguns dels centres assenyalats en el punt 1.b de la base sèptima, i hi haguera més d'un funcionari en la mateixa localitat o, si no n'hi haguera, en la localitat més pròxima, s'adscriurà a l'oficina Prop el personal amb menor antiguitat i, si hi haguera empat, este es dirimirà per sorteig, i s'adscriurà l'altre funcionari al centre o centres anteriorment indicats.
4. En la fase d'adscripció forçosa no resultarà afectat el personal amb una discapacitat igual o superior al 33 per cent, ni les víctimes de violència de gènere.
5. Així mateix, tampoc resultarà afectat el personal de les oficines Prop, i el personal destinat en centres docents, centres SERVEF d'ocupació, centres de formació i inserció professional, residències d'atenció a persones majors dependents o amb discapacitat, centres de recepció i acollida de menors, centres de reeducació, menjadors socials, centres especialitzats en atenció a majors i centres d'avaluació i orientació de discapacitats.
Novena. Procediment
1. Els criteris d'assignació previstos en la base octava seran aplicats per la Direcció General de Recursos Humans amb les dades que es troben en el Registre de Personal i en el de Classificació de Llocs de Treball, i referits al dia de publicació de la resolució de la Direcció General de Recursos Humans prevista en el punt 3 de la base sexta.
2. Amb els resultats es confeccionarà una llista en què es relacionaran les cinc primeres persones candidates per a cobrir cada una de les places amb l'orde derivat de l'aplicació dels criteris, que es notificarà a cada un dels inclosos en esta, i se'ls atorgarà un termini de 10 dies naturals comptats a partir de l'endemà de la notificació, als efectes que puguen al·legar les circumstàncies previstes en l'apartat 4 de la base octava o qualsevol altra que considere del seu interés.
3. Transcorregut el termini a què es referix l'apartat anterior i vistes les al·legacions presentades, la Direcció General de Recursos Humans dictarà una resolució que es publicarà en el Diari Oficial de la Comunitat Valenciana, i esta publicació tindrà efectes de notificació a les persones interessades i resoldrà els punts següents:
ANNEX II / ANEXO II
Oficines PROP Efectius necessaris
Oficinas PROP Efectivos necesarios
VALÈNCIA / VALENCIA
Prop I i II 8
Sant Calze / Santo Cáliz, 2 1
CA-9O (Complex Administratiu 9 d'Octubre) 6
Gandia 2
Requena 1
Sagunt 2
Port de Sagunt 2
Ontinyent 2
Alzira 2
Xàtiva 2
CASTELLÓ / CASTELLÓN
Castelló / Germans Bou 4
Castelló / Mar 2
Castelló / Major 1
Vila-real 3
Vinaròs 3
Segorbe 1
ALACANT / ALICANTE
Alacant / Torre Generalitat 4
Alacant / Churruca 2
Orihuela 2
Benidorm / Foietes 2
Elx 2
Torrevieja 2
Elda 2
Totals / Totales 58
1r) Les al·legacions i l'adscripció definitiva en la fase forçosa a les oficines Prop i centres a què es referix el punt 1.b de la base sèptima.
2n) La data d'incorporació del personal a qui se li haja assignat un centre de destinació en la fase forçosa en les oficines Prop i en els centres assenyalats en el punt 1.b de la base sèptima.
3r) La data d'incorporació del personal que va resultar adscrit a una oficina Prop en la fase voluntària i que ocupe lloc de treball en els centres esmentats en la base 6.3.2n.
4t) La modificació dels llocs de treball, de conformitat amb la clàusula quinta de l'acord, del personal que haja sigut assignat en la fase forçosa a una oficina Prop o, si és el cas, a un dels centres assenyalats en punt 1.b de la base sèptima, així com la modificació dels llocs de treball del personal que va resultar adscrit a una oficina Prop i que, de conformitat amb la resolució que contempla la base 6.3, no es va incorporar al centre de destinació obtingut en la fase voluntària.
III. Accions formatives
Deu. Curs de formació
Una vegada publicada en el Diari Oficial de la Comunitat Valenciana la resolució a què es referix la base anterior, es convocarà el personal afectat per este pla d'ordenació per a la realització del curs a què es referix el punt 3 de la clàusula tercera de l'acord.
En el cas que el personal que s'adscriga a les oficines Prop no acredite coneixements de valencià, se'ls impartirà formació específica en este àmbit per a la correcta prestació del servici.